Los Angeles se luptă cu cele mai mari incendii de vegetație. 26 de oameni au murit în California.
Orașul Los Angeles se luptă cu cele mai mari incendii de vegetație. 19.000 de pompieri din toată țara participă la lupta cu flăcările. 23.000 de oameni continuă să fie evacuați din casele lor.
California arde din nou. La nord-est de Los Angeles, pădurile de pe munte sunt din nou în flăcări.Casele din zonă sunt în pericol, așa că 19.000 de pompieri au fost trimiși să stingă focul. Priceperea lor e pe primul loc, însă joacă un rol și hazardul. În funcție de cum va bate vântul le va fi mai ușor sau mai greu.Până acum, 26 de oameni au murit în California, la mai bine de trei luni de la începerea incendiilor.Gavin Newsom, guvernatorul Californiei: "Încă ne luptăm cu 27 de incendii majore și complexe și, tragic, 23.000 de oameni continuă să fie evacuați din casele lor. 19.000 de pompieri, atât din stat, cât și din toată țara lucrează 24 de ore, 7 zile pe săptămână, pentru a stinge aceste incendii.".